title: Genetta genetta
text: A chineta (Genetta genetta en clasificación scientifica  (Linné, 1758)) ye una especie de mamifero d'a orden d'os Carnivora y d'a familia Viverridae que se distribuye por buena part d'Africa y en part d'a peninsula arabica, considerando-se introdueito en a peninsula iberica, resta d'Europa sudoccidental y Balears. Antesmás consideraban adintro d'a especie Genetta Genetta només que as poblacions autoctonas de Berbería y as introdueitas en Europa y Balears, pero actualment bi ha tendencia a considerar adintro d'una sola especie tamién as poblacions subsaharianas d'especies de chinetas que antes consideraban d'atras especies y d'Arabia. As 30 subespecies descritas no tienen una valideza segura.
  
  Zoonimia 
  En aragonés o zoonimo predominant pa esta especie ye cheneta u chineta, d'alcuerdo con a fonetica aragonesa y as que cabrían esperar en comparanza a las luengas vicinas. En a "Gran Enciclopedia Aragonesa" mencionan a forma tremostela propia de l'aragonés grausín, pero ye una probable error porque Rafael Vidaller Tricas troba tremostela y tremustela como denominacions d'a paniquesa Mustela nivalis en aragonés baixorribagorzán, y tremostela se relaciona etimolochicament con a traza de dicir "paniquesa" en latín, catalán y parlas aragonesas mugants con o catalán.
  
  Orichen d'as poblacions introdueitas en Europa 
  Existe a creyencia que fue introdueita dende Africa en o periodo d'Al-Andalus (Edat Meya musulmana), por os arabes y berbers, dende on s'ixemenaría dica as compleganzas d'o Roine y a Loira. Manimenos bi ha habito un trafico maritimo intenso dende muito antes como pa considerar a introducción muito anterior. En o chacimiento arqueolochico de La Grotte de Las Morts (Montsegur) han trobato una mandibula de chineta calendata en a Edat de Bronze. Os romanos teneban chinetas como mascotas en as suyas casas antes que os gatos domesticos fuesen introdueitos dende Echipto. Ye posible que fuese introdueita en as Islas Balears en tiempos d'os romanos, bi ha constancia que en tiempos de César Augusto fue introdueito un misterioso animal dito ictis pa combatir una plaga de conillos.
  
  Bibliografía 
    Oscar Arribas. Fauna y paisaje en los Pirineos en la Era Glaciar. Lynx Ediciones. ISBN 978-84-87334-71-9
  
  Vinclos externos
  
  Referencias 
  
  Genetta
  Mamiferos introdueitos en Aragón
  Fauna d'Alcheria
  Fauna d'Angola
  Fauna d'Arabia Saudita
  Mamiferos presents en Aragón
  Fauna de Botsuana
  Fauna de Burkina Faso
  Fauna de Camerún
  Fauna de Chad
  Fauna de Costa de Vori
  Fauna d'Eritrea
  Fauna d'Etiopia
  Fauna de Francia
  Fauna de Kenya
  Fauna de Libia
  Fauna de Mauritania
  Fauna de Marruecos
  Fauna de Mozambique
  Fauna de Namibia
  Fauna de Nícher
  Fauna de Nicheria
  Fauna d'a Republica Centroafricana
  Fauna de Senegal
  Fauna de Somalia
  Fauna de Sudafrica
  Fauna de Sudán
  Fauna de Sudán d'o Sud
  Fauna de Tanzania
  Fauna de Tunicia
  Fauna d'Uganda
  Fauna de Yemen
  Fauna de Zambia
  Fauna de Zimbabwe